വിക്രം നായകനായാ പുറത്തിറങ്ങിയ സൂപ്പർഹിറ്റ് ചിത്രം സാമിയുടെ രണ്ടാം ഭാഗം ഒരുങ്ങുകയാണ് . ആദ്യ ചിത്രം ഒരുക്കിയ സംവിധായകൻ ഹരി തന്നെയാണ് രണ്ടാം ഭാഗത്തിന്റെയും സംവിധായകൻ . തൃഷ തന്നെയായിരുന്നു രണ്ടാം ഭാഗത്തിലും നായിക . എന്നാൽ ഇപ്പോൾ തൃഷ ചിത്രം വേണ്ടെന്നുവച്ചിരിക്കുകയാണ് . തൃഷ തന്നെ ഇക്കാര്യം സാമൂഹ്യ മാധ്യമങ്ങളിലൂടെ അറിയിച്ചു . ആശയപരമായ അഭിപ്രായ ഭിന്നതകൾ കൊണ്ട് ഞാൻ ചിത്രത്തിൽ നിന്ന് പിന്മാറുന്നു . ചിത്രത്തിന് എല്ലാവിധ ആശംസകളും - തൃഷ പറയുന്നു . അതേസമയം ചിത്രത്തിൽ കീർത്തി സുരേഷും നായികയായി അഭിനയിക്കുന്നുണ്ട് . എന്നാൽ തൃഷ അവതരിപ്പിച്ച കഥാപാത്രത്തിന്റെ വേഷത്തിൽ ആരായിരിക്കും എത്തുക എന്ന കാര്യത്തിൽ തീരുമാനമായിട്ടില്ല . ബോബി സിൻഹയാണ് ചിത്രത്തിൽ വില്ലനാകുന്നത് .